ആസ്യൂസിൻറെ സെൻഫോൺ പരമ്പരയിലെ മാക്സ് പ്രോ എം1 ഏപ്രിൽ 23ന് ഇറങ്ങും . ഇപ്പോൾ സ്മാർട്ട്ഫോൺ വിപണിയിലെ സംസാരമായ നോച്ച് ഡിസ്പ്ലേ ഇല്ലാതെയാണ് ഫോൺ എത്തുന്നത് . ആൻഡ്രോയ്ഡ് വൺ കരുത്തോടെ എത്തുന്ന മാക്സ് പ്രോ എം1ൻറെ ശേഷി നിർണ്ണയിക്കുന്നത് സ്നാപ്ഡ്രാഗൺ 636 പ്രോസസ്സറാണ് ഫോണിനുള്ളത് . 4ജിബിയാണ് റാം ശേഷി . എസ്ഡി 636 പ്രോസസ്സർ ഹൈ എൻറ് , പവർ എഫിഷൻറ് ആയതിനാൽ നല്ല ബാറ്ററി ലൈഫ് തന്നെ ഫോണിന് ലഭിക്കും . മൈക്രോ എസ്ഡി കാർഡ് ഉപയോഗിച്ച് ഫോണിൻറെ ശേഷി വർദ്ധിപ്പിക്കാം . എന്നാണ് വിവരം . ഡ്യൂവൽ സിം ഫോണിൽ ഉപയോഗിക്കാം . ഡ്യൂവൽ ക്യാമറ സംവിധാനത്തോടെയാണ് ഫോൺ എത്തുന്നത് . പിന്നിൽ ടോപ്പ് റൈറ്റിലാണ് ഇരട്ട ക്യാമറകൾ ക്രമീകരിച്ചിരിക്കുന്നത് . മെറ്റൽ ബാക്കിലാണ് ഫോൺ എങ്കിലും ഫോണിൻറെ സ്ക്രീനിന് താഴെയും മുകളിലും പ്ലാസ്റ്റിക്ക് കപ്പുണ്ട് . ബ്ലു , സിൽവർ നിറങ്ങളിലായിരിക്കും ഫോൺ ഇറങ്ങുക എന്നാണ് സൂചന . വില സംബന്ധിച്ച് ഇതുവരെ സൂചനകൾ ഒന്നും ഇല്ല .